**ΣΥΛΛΟΓΟΣ ΕΚΠΑΙΔΕΥΤΙΚΩΝ Π.Ε. ΗΛΙΟΥΠΟΛΗΣ“Μ.ΠΑΠΑΜΑΥΡΟΣ”**

[email:](http://WWW.sepeilioupolis.gr/) sepeilioupolis@yahoo.gr [www.sepeilioupolis.gr](http://WWW.sepeilioupolis.gr/)

|  |
| --- |
| Ακομινάτου 6 και Παπαφλέσσα, 16346 Ηλιούπολη |

 **Ηλιούπολη 2-7-2021**

 **Αρ.Πρ.:557**

**Προς:Κ.Δήμαρχο Ηλιούπολης΄**

**Κ.Αντιδήμαρχο Παιδείας Ηλιούπολης**

**Κ. Πρόεδρο Α/θμιας Σχολικής Επιτροπής**

**Μέλη μας**

**Δ.Ο.Ε.**

**ΣΧΕΤΙΚΑ ΜΕ ΤΗΝ ΚΑΘΑΡΙΟΤΗΤΑ ΤΩΝ ΣΧΟΛΕΙΩΝ**

Η λήξη της φετινής σχολικής χρονιάς έχει σημάνει χωρίς να σημάνει και η λήξη των προβλημάτων που ταλανίζουν μαθητές, γονείς και εργαζόμενους στο χώρο της εκπαίδευσης.

Το Δ.Σ. του Συλλόγου Εκπαιδευτικών Ηλιούπολης «Μ.Παπαμαύρος» με αφορμή τη λήξη της σχολικής χρονιάς 2020-21 και με την επικείμενη έναρξη λειτουργίας των σχολικών μονάδων το Σεπτέμβρη, είτε σε συνθήκες πανδημίας, είτε όχι , επαναφέρει για πολλοστή φορά, το ιδιαίτερα σοβαρό ζήτημα της υγιεινής και καθαριότητας των σχολείων. Η εξασφάλιση όλου του απαραίτητου αριθμού μόνιμων εργαζομένων στην καθαριότητα των σχολείων, είναι ένα ζήτημα που αναδείχθηκε επιτακτικά την περίοδο της πανδημίας , προκειμένου να διασφαλίζονται οι υγειονομικοί όροι καθ’ όλη τη διάρκεια της λειτουργίας του σχολείου.

**Διεκδικούμε λοιπόν με ευθύνη του Κράτους, τα σχολεία να πληρούν όλες τις συνθήκες υγείας και ασφάλειας με μόνιμο και επαρκές προσωπικό καθαριότητας.**

**Να δοθεί τέλος στο απαράδεκτο καθεστώς των συμβάσεων με αλλαγή του θεσμικού καθεστώτος και με μονιμοποίηση όλων των υπαρχουσών συμβασιούχων καθαριστριών /ών, αλλά και πρόσληψη όλου του αναγκαίου προσωπικού με μόνιμη σχέση εργασίας και με πλήρη εργασιακά δικαιώματα, ώστε να υπάρχει καθαριότητα καθ’ όλη τη διάρκεια του σχολικού ωραρίου**.

Η καθαριότητα των σχολείων πρέπει να αποτελεί προτεραιότητα και αποκλειστική ευθύνη του Κράτους την οποία και πρέπει επιτέλους άμεσα να αναλάβει, αλλά και οι Δήμοι να αναλάβουν το μερίδιο ευθύνης που τους αναλογεί, ασκώντας πίεση προς την κατεύθυνση αυτή.

**Για το Διοικητικό Συμβούλιο**



**Η ΠΡΟΕΔΡΟΣ Η ΓΡΑΜΜΑΤΕΑΣ**

 **Χήρα Αγαθή Μεραμβελιωτάκη Χρυσούλα**